CELEX: 32018R1643
Language: hr
Date: 2018-07-13 00:00:00
Title: Delegirana uredba Komisije (EU) 2018/1643 оd 13. srpnja 2018. o dopuni Uredbe (EU) 2016/1011 Europskog parlamenta i Vijeća u pogledu regulatornih tehničkih standarda kojima se dodatno određuju sadržaj izjave o referentnoj vrijednosti koju objavljuje administrator referentne vrijednosti i slučajevi u kojima je potrebno ažuriranje te izjave (Tekst značajan za EGP.)

5.11.2018   
               
               
                  HR
               
               
                  Službeni list Europske unije
               
               
                  L 274/29
               
            
         DELEGIRANA UREDBA KOMISIJE (EU) 2018/1643
         оd 13. srpnja 2018.
         o dopuni Uredbe (EU) 2016/1011 Europskog parlamenta i Vijeća u pogledu regulatornih tehničkih standarda kojima se dodatno određuju sadržaj izjave o referentnoj vrijednosti koju objavljuje administrator referentne vrijednosti i slučajevi u kojima je potrebno ažuriranje te izjave
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1011 Europskog parlamenta i Vijeća od 8. lipnja 2016. o indeksima koji se upotrebljavaju kao referentne vrijednosti u financijskim instrumentima i financijskim ugovorima ili za mjerenje uspješnosti investicijskih fondova i o izmjeni direktiva 2008/48/EZ i 2014/17/EU te Uredbe (EU) br. 596/2014 (1), a posebno njezin članak 27. stavak 3. četvrti podstavak,
         budući da:
         
                     (1)
                  
                  
                     U članku 27. stavku 1. Uredbe (EU) 2016/1011 propisuje se da administratori objavljuju izjavu o referentnoj vrijednosti ili, prema potrebi, o obitelji referentnih vrijednosti ako se ona može koristiti u Uniji.
                  
               
                     (2)
                  
                  
                     Izjave o referentnim vrijednostima trebale bi sadržavati sveobuhvatne informacije o tržišnoj ili gospodarskoj stvarnosti koja se treba mjeriti s pomoću referentne vrijednosti ili obitelji referentnih vrijednosti, kao i objašnjenje okolnosti u kojima to mjerenje može postati nepouzdano. To je potrebno zato što se sadašnji i potencijalni korisnici oslanjaju na te informacije kako bi mogli u cijelosti razumjeti referentnu vrijednost ili obitelj referentnih vrijednosti.
                  
               
                     (3)
                  
                  
                     U izjavama o referentnim vrijednostima trebalo bi navesti diskrecijske elemente u metodologiji utvrđivanja referentne vrijednosti, kao i postupak nužan za svaku ex post evaluaciju primjene takvog diskrecijskog prava. Te su informacije ključne u osiguravanju da sadašnji i potencijalni korisnici razumiju podložnost referentne vrijednosti ili obitelji referentnih vrijednosti manipulaciji.
                  
               
                     (4)
                  
                  
                     Različite vrste referentnih vrijednosti (odnosno referentne vrijednosti na temelju reguliranih podataka, referentne kamatne stope, robne referentne vrijednosti, ključne referentne vrijednosti, značajne i neznačajne referentne vrijednosti) podliježu različitim zahtjevima na temelju Uredbe (EU) 2016/1011. Izjavom o referentnoj vrijednosti trebalo bi stoga jasno i nedvojbeno utvrditi vrstu ili vrste referentnih vrijednosti kojima pripada određena referentna vrijednost ili obitelj referentnih vrijednosti.
                  
               
                     (5)
                  
                  
                     Kada je riječ o ključnim referentnim vrijednostima, izjava o referentnoj vrijednosti trebala bi sadržavati dodatne informacije kojima se objašnjava razlog priznavanja referentne vrijednosti kao ključne na temelju Uredbe (EU) 2016/1011 kako bi sadašnji i potencijalni korisnici raspolagali svim informacijama potrebnima za razumijevanje osnove na kojoj je referentna vrijednost priznata kao ključna.
                  
               
                     (6)
                  
                  
                     Ako se upotrebljavaju regulirani podaci, administratori i njihovi doprinositelji oslobođeni su određenih obveza na temelju Uredbe (EU) 2016/1011. Kada je riječ o referentnim vrijednostima na temelju reguliranih podataka, administratori bi slijedom navedenog trebali imati obvezu da navedu svoje izvore podataka te razlog zbog kojeg se referentna vrijednost smatra referentnom vrijednošću na temelju reguliranih podataka.
                  
               
                     (7)
                  
                  
                     Referentne kamatne stope i robne referentne vrijednosti moraju zbog svoje specifične naravi biti usklađene s odredbama iz posebnih priloga Uredbi (EU) 2016/1011 umjesto da su usklađene s odredbama iz glave II. ili uz to što su s njima usklađene. Administratori takvih referentnih vrijednosti trebali bi tu činjenicu navesti u izjavi o referentnoj vrijednosti kako bi sadašnji i potencijalni korisnici bili s njome upoznati.
                  
               
                     (8)
                  
                  
                     Administratori ključnih referentnih vrijednosti moraju poštovati poboljšani regulatorni režim na temelju Uredbe (EU) 2016/1011. Stoga je važno da su sadašnji i potencijalni korisnici o toj činjenici primjereno obaviješteni.
                  
               
                     (9)
                  
                  
                     Ako referentna vrijednost pokazuje obilježja različitih vrsta referentne vrijednosti, konkretne odredbe ove Uredbe koje se odnose na te druge vrste referentnih vrijednosti trebale bi se primjenjivati usporedno s općim zahtjevima za objavu te kao njihova dopuna kako bi se sadašnjim i potencijalnim korisnicima pružile sveobuhvatne informacije o svim obilježjima referentne vrijednosti.
                  
               
                     (10)
                  
                  
                     U skladu s načelom proporcionalnosti ovom se Uredbom izbjegava prekomjerno administrativno opterećenje za administratore značajnih i neznačajnih referentnih vrijednosti, i to zahtjevom da se u izjavu o referentnoj vrijednosti koja se odnosi na značajne i neznačajne referentne vrijednosti uključi ograničeniji skup informacija.
                  
               
                     (11)
                  
                  
                     Ova se Uredba temelji na nacrtu regulatornih tehničkih standarda koji je Europsko nadzorno tijelo za vrijednosne papire i tržišta kapitala dostavilo Komisiji.
                  
               
                     (12)
                  
                  
                     Europsko nadzorno tijelo za vrijednosne papire i tržišta kapitala provelo je otvorena javna savjetovanja o nacrtu regulatornih tehničkih standarda na kojem se temelji ova Uredba, analiziralo je moguće povezane troškove i koristi te zatražilo mišljenje Interesne skupine za vrijednosne papire i tržišta kapitala osnovane člankom 37. Uredbe (EU) br. 1095/2010 Europskog parlamenta i Vijeća (2).
                  
               
                     (13)
                  
                  
                     Kako bi se postigla usklađenost s Delegiranom uredbom kojom se dodatno određuju elementi kodeksa ponašanja koji moraju izraditi administratori referentnih vrijednosti koje se temelje na ulaznim podacima doprinositeljâ, primjereno je odgoditi primjenu ove Delegirane uredbe za dva mjeseca,
                  
               DONIJELA JE OVU UREDBU:
         
            Članak 1.
            Opći zahtjevi za objavu
            
               1.   U izjavi o referentnoj vrijednosti navodi se:
               
                           (a)
                        
                        
                           datum objave izjave i, prema potrebi, datum njezina posljednjeg ažuriranja;
                        
                     
                           (b)
                        
                        
                           međunarodni identifikacijski broj vrijednosnih papira (ISIN) za referentnu vrijednost ili referentne vrijednosti, ako je dostupan; ili, u slučaju obitelji referentnih vrijednosti, u izjavi se mogu navesti pojedinosti o mjestu na kojemu su ISIN-ovi besplatno dostupni javnosti;
                        
                     
                           (c)
                        
                        
                           je li referentna vrijednost ili bilo koja referentna vrijednost u obitelji referentnih vrijednosti određena na temelju doprinosa ulaznih podataka;
                        
                     
                           (d)
                        
                        
                           može li se referentna vrijednost ili bilo koja referentna vrijednost u obitelji referentnih vrijednosti smatrati jednom od vrsta referentnih vrijednosti navedenih u Glavi III. Uredbe (EU) 2016/1011, uključujući posebnu odredbu na temelju koje se referentna vrijednost smatra tom vrstom.
                        
                     
            
               2.   Kako bi se definirala tržišna ili gospodarska stvarnost, izjava o referentnoj vrijednosti sadržava barem sljedeće informacije:
               
                           (a)
                        
                        
                           opći opis tržišne ili gospodarske stvarnosti.
                        
                     
                           (b)
                        
                        
                           moguće zemljopisne granice tržišne ili gospodarske stvarnosti;
                        
                     
                           (c)
                        
                        
                           sve druge informacije za koje administrator opravdano smatra da su relevantne ili korisne te da stoga mogu pomoći sadašnjim i potencijalnim korisnicima referentne vrijednosti u razumijevanju relevantnih karakteristika tržišta ili gospodarske stvarnosti, uključujući najmanje sljedeće elemente ako su dostupni pouzdani podaci o ovim elementima:
                           
                                       i.
                                    
                                    
                                       informacije o stvarnim ili potencijalnim sudionicima na tržištu;
                                    
                                 
                                       ii.
                                    
                                    
                                       naznaku veličine tržišne ili gospodarske stvarnosti;
                                    
                                 
                     
            
               3.   Kako bi se utvrdila moguća ograničenja referentne vrijednosti te okolnosti u kojima mjerenje tržišne ili gospodarske stvarnosti može postati nepouzdano, izjava o referentnoj vrijednosti sadržava barem sljedeće:
               
                           (a)
                        
                        
                           opis okolnosti u kojima administrator ne bi imao dovoljno ulaznih podataka za utvrđivanje referentne vrijednosti u skladu s metodologijom;
                        
                     
                           (b)
                        
                        
                           prema potrebi, opis slučajeva kada se više ne može jamčiti točnost i pouzdanost metodologije upotrijebljene za utvrđivanje referentne vrijednosti, npr. kad administrator smatra da je likvidnost na odnosnom tržištu nedostatna;
                        
                     
                           (c)
                        
                        
                           sve druge informacije za koje administrator opravdano smatra da su relevantne ili korisne te da stoga mogu pomoći sadašnjim i potencijalnim korisnicima u razumijevanju okolnosti u kojima mjerenje tržišne ili gospodarske stvarnosti može postati nepouzdano, uključujući opis onog što može činiti iznimni događaj na tržištu.
                        
                     
            
               4.   Kako bi se odredile kontrole i pravila kojima se uređuje način na koji administrator ili bilo koji doprinositelji primjenjuju prosudbu ili diskrecijsko pravo za izračun referentne vrijednosti ili obitelji referentnih vrijednosti, izjava o referentnoj vrijednosti sadržava prikaz svakog koraka u postupku za svaku ex post evaluaciju primjene takvog diskrecijskog prava kao i jasnu naznaku radnog mjesta svih osoba koje su zadužene za izvršenje evaluacija.
            
            
               5.   Kako bi se odredili postupci za preispitivanje metodologije, u izjavi o referentnoj vrijednosti utvrđuju se barem postupci za javno savjetovanje o svim bitnim izmjenama metodologije.
            
            
               6.   Stavak 3. točka (c) i stavak 5. ne primjenjuje se na izjavu o referentnoj vrijednosti:
               
                           (a)
                        
                        
                           ako je riječ o značajnoj referentnoj vrijednosti; ili
                        
                     
                           (b)
                        
                        
                           ako je riječ o obitelji referentnih vrijednosti koja ne uključuje ključne referentne vrijednosti i ne sastoji se isključivo od neznačajnih referentnih vrijednosti.
                        
                     
            
               7.   Ako je riječ o izjavi o referentnoj vrijednosti koja se odnosi na neznačajnu referentnu vrijednost ili obitelj referentnih vrijednosti koja se sastoji isključivo od neznačajnih referentnih vrijednosti:
               
                           (a)
                        
                        
                           ne primjenjuju se sljedeće odredbe ovog članka:
                           
                                       i.
                                    
                                    
                                       stavak 2. točka (c);
                                    
                                 
                                       ii.
                                    
                                    
                                       stavak 3. točke (b) i (c);
                                    
                                 
                                       iii.
                                    
                                    
                                       stavci 4. i 5.; i
                                    
                                 
                     
                           (b)
                        
                        
                           zahtjevi iz stavka 2. točaka (a) i (b) mogu se drukčije ispuniti jasnim upućivanjem na objavljeni dokument u kojem se nalaze iste informacije i koji je dostupan bez naknade u izjavi o referentnoj vrijednosti.
                        
                     
            
               8.   Administratori mogu na kraju svojih izjava o referentnim vrijednostima navesti dodatne informacije, a ako to čine upućivanjem na objavljeni dokument s informacijama, taj dokument mora biti besplatno dostupan.
            
         
         
            Članak 2.
            Posebni zahtjevi za objavu za referentne vrijednosti na temelju reguliranih podataka
            Kada je riječ o referentnoj vrijednosti na temelju reguliranih podataka ili, prema potrebi, obitelji referentnih vrijednosti na temelju reguliranih podataka, osim informacija koje treba uključiti na temelju članka 1., u dijelu izjave o referentnoj vrijednosti koji se odnosi na opis ulaznih podataka navodi se barem sljedeće:
            
                        (a)
                     
                     
                        izvori upotrijebljenih ulaznih podataka;
                     
                  
                        (b)
                     
                     
                        za svaki izvor, relevantna vrsta, kako je navedeno u članku 3. stavku 1. točki 24. Uredbe (EU) 2016/1011.
                     
                  
         
            Članak 3.
            Posebni zahtjevi za objavu za referentne kamatne stope
            Kada je riječ o referentnoj kamatnoj stopi ili, prema potrebi, obitelji referentnih kamatnih stopa, osim informacija koje treba uvrstiti na temelju članka 1., izjava o referentnoj vrijednosti sadržava najmanje sljedeće informacije:
            
                        (a)
                     
                     
                        upućivanje kojim se korisnici upozoravaju na dodatni regulatorni režim koji se primjenjuje na referentne kamatne stope na temelju Priloga I. Uredbi (EU) 2016/1011;
                     
                  
                        (b)
                     
                     
                        opis sustava koji su uspostavljeni kako bi se poštovale odredbe tog Priloga.
                     
                  
         
            Članak 4.
            Posebni zahtjevi za objavu za robne referentne vrijednosti
            Kada je riječ o robnoj referentnoj vrijednosti ili, prema potrebi, obitelji robnih referentnih vrijednosti, osim informacija koje treba uvrstiti na temelju članka 1., u izjavi o referentnoj vrijednosti navodi se barem:
            
                        (a)
                     
                     
                        primjenjuju li se zahtjevi iz glave II. Uredbe (EU) 2016/1011 ili Priloga II. toj Uredbi na referentnu vrijednost ili obitelj referentnih vrijednosti kako je propisano u članku 19. te Uredbe;
                     
                  
                        (b)
                     
                     
                        objašnjenje zašto se primjenjuje glava II. te Uredbe ili, ovisno o slučaju, Prilog II. toj Uredbi;
                     
                  
                        (c)
                     
                     
                        u definicijama ključnih pojmova uvrštava se sažeti opis kriterija kojima se određuje predmetna relevantna fizička roba;
                     
                  
                        (d)
                     
                     
                        prema potrebi, mjesto objave objašnjenja koja je administrator dužan objaviti na temelju stavka 7. Priloga II. toj Uredbi.
                     
                  
         
            Članak 5.
            Posebni zahtjevi za objavu za ključne referentne vrijednosti
            Kada je riječ o ključnoj referentnoj vrijednosti ili, prema potrebi, obitelji ključnih referentnih vrijednosti koja sadržava najmanje jednu ključnu referentnu vrijednost, osim informacija koje treba uvrstiti na temelju članka 1., izjava o referentnoj vrijednosti sadržava barem sljedeće:
            
                        (a)
                     
                     
                        upućivanje kojim se korisnici upozoravaju na poboljšani regulatorni režim koji se primjenjuje na ključne referentne vrijednosti na temelju Uredbe (EU) 2016/1011;
                     
                  
                        (b)
                     
                     
                        izjava u kojoj se navodi način obavještavanja korisnika o svim odgodama objave referentne vrijednosti ili o svakom ponovnom utvrđivanju referentne vrijednosti te u kojoj se navodi (očekivano) trajanje mjera.
                     
                  
         
            Članak 6.
            Ažuriranja
            Uz slučajeve iz članka 27. stavka 1. trećeg podstavka Uredbe (EU) 2016/1011, izjavu o referentnoj vrijednosti potrebno je ažurirati i kad god informacije u izjavi prestanu biti točne ili dovoljno precizne, a svakako u sljedećim slučajevima:
            
                        (a)
                     
                     
                        u slučaju izmjene vrste referentne vrijednosti;
                     
                  
                        (b)
                     
                     
                        u slučaju bitne izmjene metodologije koja se upotrebljava za utvrđivanje referentne vrijednosti ili, ako je u izjavi o referentnoj vrijednosti riječ o obitelji referentnih vrijednosti, metodologija koja se upotrebljava za utvrđivanje svake referentne vrijednosti u obitelji referentnih vrijednosti.
                     
                  
         
            Članak 7.
            Stupanje na snagu i primjena
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 25. siječnja 2019.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. srpnja 2018.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 171, 29.6.2016., str. 1.
         
         
            (2)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.).